Internet više ne uključuje samo računala.
Danas se na internet mogu povezati različiti svakodnevni uređaji uključujući
automobile, termostate, sportsku opremu, hladnjake
pa čak i tenisice.
Sve je ovo poznato pod nazivom
Internet stvari.
Možda se pitate: "Zašto bismo tenisice trebali
povezati na internet?".
Dakle... tenisice mogu prikupljati podatke poput
koliko koraka smo napravili što možemo pregledati pomoću drugog
uređaja povezanog na internet kao što je to pametni telefon.
Sve mjere prikupljene pomoću tenisica mogu biti
analizirane kako bismo saznali koliko kalorija smo potrošili, dobili osobne fitnes savjete i mnogo više.
Ali, internet stvari nije ograničen na proizvode namijenjene potrošačima.
U gradovima postoje kante za smeće koje obavještavaju kada trebaju biti ispražnjene,
senzori na mostovima koji ustanovljuju opterećenje ili
strukturalna oštećenja te još mnogo primjera čak i u
zdravstvu, proizvodnji i
poljoprivredi, među ostalima.
Nažalost, uz to dolaze i nove sigurnosne prepreke.
Na primjer, ako imate brave povezane na internet,
haker bi mogao otključati ulazna vrata iz daljine.
Uz to, još jedan veliki problem je privatnost.
Svi ovi uređaji skupljaju velike količine podataka koji
bilježe što i gdje radite tijekom dana.
Često ne znamo sa sigurnošću koji se točno podaci prikupljaju
i kako se te informacije koriste.
Internet stvari će kontinuirano rasti tijekom
nekoliko idućih godina
noseći sa sobom nove prednosti i izazove.